als_Latn dik_Latn tur_Latn
Trailer-i i parë për komedinë dramatike të David O’ Russell, “American Hustle“ është mundësuar online nga kanali televiziv amerikan ABC News.
Bazuar në ngjarjet e viteve 70′, një hetim i FBI-së përfundon me zbulimin e një korrupsioni qeveritar – duket si një ndryshim zhanri për O’ Russell pas “Silver Linings Playbook”, por edhe në këtë film nuk do të mungojnë situatat unike me personazhe interesantë e njëkohësisht të çuditshëm.
Në film do të shohim një kast fantastikë aktorësh me Christian Bale dhe Amy Adams në rolin e një çifti artistësh që arrestohen nga agjenti i FBI-së, Bradley Cooper. Jennifer Lawrence interpreton bashkëshorten e Bale dhe Jeremy Renner vjen si një figurë politike. Krahas tyre do të mund të shohim Robert De Niro,Michael Pena, Louis C. K, Jack Huston e shumë të tjerë.
Edhe pse trailer-i nuk na jep shumë detaje, arrin të transmetojë frymën e viteve 70′ me kostumet dhe muzikën e përzgjedhur në sfond; edhe pse nuk ka shumë dialog, të gjithë aktorët duken të përshtatur mjaft mirë në rolet respektive. Tjetër film i Russell që do të rrëmbejë Oscar?
Si ju duket historia e filmit dhe përzgjedhja e aktorëve? Mirëpresim komentet tuaja.
Burim: Showtime
als_Latn als_Latn als_Latn als_Latn als_Latn als_Latn